PART-IV : Chin Miphun Ni Kum 70 Tlin Camtuak Conglawmh Ni Caah Chinmipi Sin Biathlah; Pu Lian Uk – THE CHINLAND POST\nPART-IV : Chin Miphun Ni Kum 70 Tlin Camtuak Conglawmh Ni Caah Chinmipi Sin Biathlah; Pu Lian Uk\n4. Conglawmh ni zungkhar (official Holidays):–\nKhua chel cang miphun zapi in conglawmh ni festival/Tho/Kuut zungkhar ni ah ser hi vuleicung miphun ramkip ah umlo tthalo in ruahmi asi. Vuleicung ram kip khual tlawngmi tourism kong cauk an ttial tikah hi festival (ramkip khuachel cang conglawmh zungkhar ni) hi biapi bik in an ttial ttheo. Zeicatiah hi khuaduh hmuh khualtlawnnak kong tourism cu ram tampi ah ramchung tangka luhnak lam ttha ngai ah hmanmi rian ttuan hmun nganpi pakhat in an ser ciomi asi.\nHlan pipu chan ah cun kanmah Chin miphun lawng Independent ram in uknak a rak si caah Chin miphun le kan nunphung khuachelcang conglawmh ni hna cu hrawk ral khotu miphun dang phan arak um lo. Asinain atu miphun dang he ramkomh mi Kawlram bupi chung ah i-uk ttinak phunghram kan vun tuah tikah milu tam deuh miphundang nih kan nunphung kan holh te hna kha an kan chilh khawh mi asi ti Pu Vomtu Mawng, Captain Mang TtungNung, Pu Lian Tthum hna nih thildik ngaimi an rak hmuhchung khawh.\nCucaah kan miphun nunphung le kan rak tuah tawnmi pipu chan khuachel cang conghlawmh ni (festivals)/Tho pawl hi Chin ramchung zungkhar ni ah kan tuah lawng ah cu conglawmhnak camtuak ni ah kan bia kanhla kan lam kankui thlaulo in kan i -nuamhnak ah kan hman peng khawh nak caan aum kho lai i, kan miphun sinak nunphung le bia hla thlau tilonak, kan miphun sinak ihrimh thannak asi lai i kan miphun le kan ramri a him le a hmunh cam cinnak asiter lai ti an rak ruah fawn.\nCucaah Chin National Day February ni 20 cu kumtin a camtuak ah kan nunphung hla le laaml e nuamhnak phunphun in conglawmh ding zung khar ni ah siseh, Chinram chung cinthlak mi zun dih can iconglawmhnak le nuamhnak amin dangdang in rak tuah cio tawn ni kha Chinmi vialte i-hrawmkhawh ding Tedim holh in “Khuado” ti min in conglawmh inuamh ni cu Kawl Buddha an Tadinkyut can he khin aa tong thiam ve. Cucaah Kawl Tadinkyut zungkhar ni ah Chin ram ahcun Thadinkkyut si lo in Khuado can i-conglawmh nuamhnak Chinram chung zungkhar ni holy day ah siseh ti an rak ser.\nCubantuk tthiam in, Chin miphun thlaici cin mi phulhrawh rian lim idinh caan lak inuamhsaihnak le phulhrawh lio cinthlak mi thlaikho arawh rallonak hnga thlacam conglawmh nuamhnak ser cu April/May hrawng ah min dangdang in kan ngeih ciomi ni kha Buddha biaknak ti toih caan Yelaungpuai he aa tong thiam ve. Cucaah Mindat holh in “Kumci ni” timi Chinram chung zungkhar ni ah, hi Chinram chung zungkhar nithum hi an rak ser hna. Pu Vom Tu Mawng, Pu Mang Ttung Nung, Pu Lian Tthum an rak thiam tuk hoi ko!\nCucaah cu zungkha rni hna an camtuak ni aa neih cio lai fate Negotiable Instrument Act timi upadi ning in cu zungkhar ni thum cu Chin Affairs Minister zung nih Chin ram chung zungkhar dih ding ca chuah lengmang in Chin miphun umnak kip ah kan miphun conglawmh ni ah hlunghlai ngai in tuah peng mi arak si. Chin National Day cu zungkhar lo in akel hlunghlai ngai in kan tuah tthan nain zungkhar ni ah tuah hau asi rih.\nKhuado tucu Chin kumthar a sideuh tiah kumthar ah thlen ding ah Tedim zong nih “Kumkhen ni= Kumthlenni” asi ti acohlang mi an um ve i, Khuado zaka ah Chin miphun Kumthar ni Chin New Year tiin thlen ding zung khar ni ah tuah lio lengmang asi. Kumci cu atu ah loh aa zal ding phun in a ummi hi tharchuah (revive) ahauh hlei ah khuacaan ah Chin miphun kaa kip conglawmh ni festival tho/kuut zong official holidays zungkhar ni ser chap khawhmi asi.\nNagaland le Chin state hi kan karlak ilawhmi miring holh in similar affinities timi tampi kan ngeih veve mi lakah adik ciah in kan ilawh bikmi cu holh tteng lawngte in kan ram holh kan ngeih veve hna. Nagaland ah cun holh tteng pakhat aholh mi phu kha “tribe” an iti.\nKannih Chin state ah cun holh tteng pakhat a holhmi kan dihlak in chungkhar phun khat ah minung pakhat nih thlakkhat in achuakmi kan si dih hna lo; chungkhar phun le thlak daang tampi Khua tlangkulh pakhat chungah kan icawh dih hna. Cucaah holh tteng ngeih thawng in miphun dang kan si thiam lo. Curuang te ah holh tteng nawnte in a aw dannakte aum mi kha khua tlangkhat kan iti hna i khuatlang kip kha Circles/Taiknay/ Khuatlangkulh kan rak iti cio hna. Tahchunhnak ah Thantlang peng chakleikhi atlang pi in Tluanglo tlang ti asi. Asinain atlang tete aw aa dang mite in khua tlang kulh 5 ah tthen asi. Thantlang peng ah Taungkyaw bawling timi Khuatlang bawling chuih zuamnak team 8 a ummi khi cu khuatlang kulh pa khat cio in teamkhat ah tuahmi khuatlang kulh 8 asi. Thantlang peng chung khua tlangkulh cu an itluk nawn dih caah hitin an tuah khawh hi asi. Peng dang ah hibantuk tlangkulh bawlungzuamnak an tuah cio lo khi an peng chung tlang khat le tlang khat an tha cah ning aa khah lo ruang ah an tuah khawh cio lo asi kho men ko.\nNagaland ah cun tribe kip nih anmah le tribe festivals khuachel caan iconglawmh ni aadang cio in an ingei dih hna. Cozah nih cu conglawmh ni cu official in an cohlan piak cio hna caah cu an festival vialte cu anmah le tribe cio ah adangdang in tribe pakhat hnu pakhat tibantuk hlunghlai ngai in an camtuak dangdang cio ah an tuah cio hna. Cucaah kumcho chuah peh in Nagaland ah festival conglawmh ni tuah hi a um kho. Curuangah Nagaland cu India ram ah state of festivals “cong lawmh ni ramkulh” an ti phah hna. Cu khuachelcang conglawmh ni festival zoh duh ah khuaduh hmuh khual tlawng tourists pawl tampi nih an fuh tung hna tikah Nagaland cu tourism in an ramkulh budget an hmuhphahnak lam zong ah asi chih.\nKanmah Chin miphun zong holh tteng tampi in kan Chin miphun holh kan ngei ve. Asinain kannih cu tribe kan iti lo i, Circle/Taiknay/Khuatlangkulh kan iti. Cubantukin khuatlang kulhkip nih hlan pipu lioah khuachelcang iconglawmh ni festi vals/Tho/kuut cu kan ngeih cio hna.\nAsinain Khrihfa missionary rianttuannak lei in Chin miphun festival cu Pathian biak phung Christianity he aa kalh ti in an rak ruah sual. Cucaah hmuncheu khat a bikin Hakha Thantlang ah cun conglawmh ni festival vialte kan hlawt bantuk a lo cang. Atu ah cun festival an min hmanh ttha tthi in a theimi hi abengbang lawng an nung cang lai. Kan miphun sinak nunphung le kan miphun azorchuknak asi i, kansungh-nak ngai asi!.\nAngaite ah cun hlan kan pipu lio festivals vialte hi an biakmi sin bongmalsawm thluachuah an halnak can asi. Cubantukin kan pipu biaknak sin silo in atu Khrigfa chan ah cun cu festivals conglawmh ni hna cu kan biakmi Pathian sin bongmal sawm thluachuah hal thlacamnak caan ttha ah Khrihfa biaknak he aa mil ding in remhchunh fawite an si dih hna. Cucaah Chin miphun Khrihfabu kip nih kan pipu lio tuah tawnmi khuachel cang conglomh ni festivals/Tho/kuut hna cu kanmah le khua cio Khrihfa biaknaklei in kan char tthan le remh chunh in Pathian sin bongmal thluachuah hal thlacamnak caan ttha ngai ah kan conglawmh tthan hna ahcun kan miphun sinak kan ibiatak deuh lai i, kan miphun nunphung bia-hla thlau tilo ding kan miphun le kan Chinramri ahmunh camcin ding tha a pee kho bik mi asi hnga. Cutik ah Nagaland bantuk in kan ram cu state of festivals asi kho in kan ram state budget zong tourism in hmuh hnak lam asi.\n5. Chin Nationalism Chin miphun le mah ram ttanpinak thinlung:-\nKan pipu hna lio chan ah Chin miphun nih Indepedent ram kan rak sining le Kawlmi ram Independence an peek lio hna caan ah Independence pek khawh mi miphun ra ngeimi kan si nak kong thawk in Chin National Day kong le kan festival kong tiang kan ttialmi vialte hi Chin miphun nih Chin Nationalism timi kan miphun ttanhnak thinlung tuhlan lionak in kan ibiatak chinchin ding ah kan chim le kan ttialmi hi Chin miphun le kan ram ri ahim ding lamsial le sermi lawngte an si. Zeicahdah kan ram le kan miphun kan tleihchan kan ttanh hi a si ti tikah: biadonghnak I chimduh mi cu:\nChin miphun nih atu vial ah hin Chin State ram abit kauh tungvang karh 14000 Sq. miles nak tlawmlo ram kau ngai kan ngei. Milurel be lcun kan ram abit kauh he tah chunh tikah chimtlaklo Chin State chung lawng ah cun 500,000 (1/2 million cheute) lawng kan um kho. Kan unau hna Mizoram khi tungvang karh meng 8000Sq.miles lawng asi. Milurel in million pakhat an si. Nagaland khi tungvangkarh 6041 sq.miles lawng asi ve i milurel cun Million 2 (2000,000) an si. An ramkulh 2 komh long in Chinram kaoh lawng ansi. Asinain an milu ah let 6 in an kan tei. An kan tei tuk hringhran.\nMirang kut toi Chin Hills Regulation 1896 he ukkhat in arak ummi tluk ceote dih arak simi atu ah zeicah hitin alet ruk in an kan thlau le an kan tei tuk ti dot tikah annih ramkulh pahnih cu India cozah nih Federal uknak ramkulh in achiah hna i, anmahte ro an irel kho hna. Kannih Chin ram cu Chin Special Division timin in Kawlmi ramtthen pakhat te lawng ah Kawl hruai tu hna nih anmah Kawlmi ram cheu bang sinak in an kan uk. Zeihedah aalawh ti ahcun Kawlmi ramchung ah innka hrenh khumh le kut ke ttem tton in hrilh ko mi thawngtla bantuk in anmah Kawlmi hruaitu rorelpiak chawm mi long in chiahmi kan rak si. Independence hnu kum 70 chung pi Chinram vanlawng ttumnak le tlanglawng lam cu chimlo, motor lam hmanh mumal ngei in an rak kan ser piak duh lomi cu cawl kholo in kut le ke ttem in an kan hrilh ti cu asi ko.\nWWII kan tei ah cun Vuleicung ram colony in ukmi ram vialte mahte rorelnak self determination hi an ram ciote in ingeih dih cio hna seh ti in WWII ral thawhka Atlantic rili cung hmunkhat ah America President Roosvelt le Mirang ram Prime Minister Churchiiknih Atlantic Charter timi WWII tuk hnawhchan mi poplicy pakhat hnatlaknak August thla 1941 ah min an thut. Anmah he WWII raltuk ah a ttang ttimi Australia, Canada, New Zealand le Europe ram nih an hnatlakpi ve hna. USA Americaram hi Mirang colony in arak luatmi an si. Cucaah ramdang colony ram cung ah zawnruahnak ngei in US President nih hin na pen mi colony ram vialte anmah te ro irelkhawh ding ah self determination ingeih ding cio in Inderpendence ka peek hna lai ti nn hna atlak lawng ah kan bawmh khawh lai ati i Mirang ram hruaitu Churchill hnatlakdawh asi.\nPart V (A donghnak bik) a ra zau lai…\nPART-III : Chin Miphun Ni Kum 70 Tlin Camtuak Conglawmh Ni Caah Chinmipi Sin Biathlah; Pu Lian Uk\nPrevious Kalay Khuachung Ah CCTV Camera Tampi Chiah Kho Dingin Palek Lei Nih Khuachung Bank Pawl Sin Bawmhnak An Hal\nNext Hakha Dawrthar Sang Khuabawi Thimnak Cu Mee 356 In Pu Van Khia Nih Teinak A Hmuh


State Attorney General 17 bak nih President Trump an dirpi ning kong le Obama nih Covid he pehtlaih in Wuhan tangka in a bawm ning\nPosted By: admin December 10, 2020\nChinpage nih a tim bik mi cu thawngpang dik lo mi karlakah thawngpang a dik mi le a hman mi Chinpage reltu sin ah theiter le tial hi a si. Nifatin US thawngpang 4/5 na rel khawh peng nak ding caah Chinpage hi Follow/Like tuah ding in kansawm hna\nTu lio US thawngpang hi zei hi dah a hman mi si lai, zei hi dah a hman lo mi si lai ti theithiam a har tuk cang. US media hi buu hnih an um i, Democrat le Republican lei a dirpi Liberal le Conservative an si caah News Source thatein kan zoh buin palnak tampi a um kho mi a si\nMah bantuk a si caah Chinpage reltu sin ah a hman mi thawngthanh ka duh caah news source hna hi a hman mi a si maw ti hi state le Department Twitter hi ka zoh hmasa lengmang tawn mi a si\nTexas nih State 4 sin ah taza a cuainak kong ka vun tial cang kha, cun state pathum nih Texas State an vun dipri/hrawm mi kong zong ka tial cang kha. Atu cu US state dang dang 17 Attorney nih President Trump an vun dirpi ning ka vun tial lai\nPresident Trump hi US State dang dang Attorney General 17 nih an vun dirpi cang i, Mah State Attorney nih hna cu, Missouri, Alabam, Arkansas, Florida, Indiana, Kansas, Louisiana, Missisippi, Montana, Nebraska, North Dakota, Oklahama, South Carolina, South Dakota, Tennessee, Utah le West Virginia hna an si. 2020 Election buainak kong he pehtlaih in thil dik mi le a hman mi thei a si khonak ding caah tiin Trump an dirpi ning an vunlangter ve cang\nHouse republican pawl he kum 2020 election dik lo tuk mi langter ding in rian an tuan ti cang lai. Mi tampi nih zeidah a law lai ti hi an zoh cang mi a si.\nNatein thawmgpang chia pakhat a vun chuak hoi i, Nevada lei ah Supreme Court nih Trump Team pawl lawsuit cu evidence nan langter mi hi a thawng lotuk tiin lawsuit a cohlan piak duh lo\nTexas Attorney General (AG) bawmhnak ding caah Trump campaign pawl nih lawsuit US supreme Court ah an chuah pi than lai. Asi lo a cun, Federal Government petition hmangin intervener (buainak ah a thlak tuk) ah an um lai.\nMah bantuk in thil a si a cun, Attorney Bill Barr le Solicitor General Jeff Wall hna cu election integrity kongah heh tiah rian an tuan a her cang lai tinak a si kho. Rudy Giuliani star witness Mellisa Carone nih thil mak tuk mi a vun chim than hoi. Origins of the Virus Covid kong a vun chim i,\n“Obama nih China Wuhan cu Covid wernak caah tangka tampi a bawmh” tiin a chim. Democrats pawl nih an thazang dihlak in thil tha lo tuah an nih tim. Dominion software cu fir le hlennak caah an hmang. Dominion voting machine ah thil dik lo le a hman lomi tampi hmuh ding a um.\nSupreme Court ah Trump nih mi 3 a thim mi an um, Republican President nih an rak thim mi he cun paruk (6) an si. Thawngpang a linsa chin lengmang caah Chinpage nih tu tan US buainak kong he pehtlaih in thil sining Chinpage like le following tu sin ah up date kan vun tuah lengmang lai.\nPresident Trump hi kum 2016 election nak in 2020 ah vote 12 million in a hmuh tam. Texas Sen Ted Cruz, Trump defender pasal nih US supreme Court nih legal battle a ceih a cun oral speech ngei a tim tiin a chim. Source-Theepochtimes\nBe the first to comment on "State Attorney General 17 bak nih President Trump an dirpi ning kong le Obama nih Covid he pehtlaih in Wuhan tangka in a bawm ning"


Democrat Aiawhtu Darrin Camilleri Nih A Dik Lomi A Chimmi Cu A Mak, A Poi Tuk Hringhran. – The Cherry Par\nDemocrat Aiawhtu Darrin Camilleri Nih A Dik Lomi A Chimmi Cu A Mak, A Poi Tuk Hringhran.\nDemocrat Aiawhtu Darrin Camilleri Nih A Dik Lomi A Chimmi Cu A Mak, A Poi Tuk Hringhran\nTehte a khangmi nu nih Democrat aiawhtu Darrin Camilleri nih a diklomi a chimmi kha a kaa a phih dih cikcek.\nBiaceihnak zung ah bia an i halmi le an i lehmi kha a ning tein ka hun lehmi a si. Democrat aiawhtu Camilleri “TCF centre ah na chimmi bia kha chiatserh biakamnak he a chimmi mi dang pakhat hmanh nih an chim lo,” tiah biaceihtupa Mackie nih a ti. Mee relnak seh nih suimilam pakhat dan ah cazin (data) pawl kha a hloh lengmang na timi bia hi Republican an si ah, Democrat an si ah, zung bawi an si ah, aho hmanh nih an chim bal lo. Na chimmi bia hi zumh awk a tha lo. Kan hal duhmi cu: “ningcang te in mee an fir” na timi kha a si.\nMi nu; Ruah lo piin Channel 7 biahalnak ah hi kong hi ka rak chim cang. Annih nih cu ka tehte khanmi cu a tha tuk an ti. Ka chimmi bantuk a chim dingmi minung pahnih ka hnu ah an um rih ko. Democrat aiawhtu Camilleri, Na hmai ah a tehte a khangtu pakhat zong kha biaceihtu Mackie nih cun a zum lo kha. Minu; Aw amah cu khaka ah a um lo hen cu. Biaceihtu; Nihin na chimmi bia hi a dikmi a si maw? Minu; Chiatserh biakamnak he ka ttialmi a um i cucu 100 ah 100 a hmanmi a si.\nBiaceihtu; Mi dang nih tah cucu a hmumi an um ve maw? Minu; An um tuk. Ka hnu ah minung pahnih nih an chimmi zong nan theih rih ko lai. Keimah cu IT lei rianttuanmi ka si. Mee relnak Dominion he rian ka tuan lio ah ka hmuhmi a si. Republican lei ngiathlaitu hna cu zoh an rak sianh hna lo. Cazin (data) pawl cu an tlau. Cucu keimah le Samuel le Ned ti dah lo cun aho hmanh nih an hngal lai lo. Samuel cu Chicago khua thilchiahnak (warehouse) ah a kal ti kha keimah lawng nih ka hngalh, zeicahtiah mee relnak seh Dominion khan rian ka tuan. Cu kong cu annih nih an hngal lo. A ngiathlaitu (poll watcher) pawl nih Samuel cu an hngal lo. Thilchiahnak ah a kal kha an hngal lo.\nBiaceihtu; Camilleri nih an halmi cu: “zeicahdah mi dang zong hmai ah an rak chuah ve kun lo? Mee firnak a tam tuk an ti fawn. Minung tampi (dozens an dozens) in pei kan ngeih ko hna cu” ti a si. Minu; A ruang kan chim hna lai. Hi ruangah hin ka nunnak cu a rawk cikcek. Ka chungkhar he kan i tthen. Ka hawile hna he zong kan i tthen. Ka fale kha an tlerhkhawnh hna. Khua dang ah ka tthial a herh. Ka phone number ka thlen a herh. Social media in ka min ka hloh a herh. Aho hmanh nih hmai ah chuah an duh lo. Tlerhkhawnh an tong. An nunnak hrawk an timh hna. Kei cu rian hmanh ka hmu kho ti lo, zeicahtiah Democrat pawl nih nan nunnak kha hrawh an duh. Hi ca na rel ah hin biaceihnak zung ah hmaiah a hung chuak i mee firnak kong a chimtu hna cu Democrat pawl nih zeitluk in dah an tlerhkhawnh hna i harnak an pek hna ti naa fiang ko lai. Democrat pawl cu an aupimi policy bantuk in Communist bak an si ko.\nHi thawngpang hi Relchap lo cu a pam tuk. Ka rak chim ning tein CNN zong nih a chim ve cang hi. November 20 ah ka rak tialmi ning tein a tling cuahmah cang ko hi. Trump cu teinak lam a zawh cuahmah cang. CNN zong nih ka chimmi lam (Phunghram) ah hin Trump ca ah teinak a um, state pakhat cio nih an thim te lai i phung ning tein Trump nih a tei te ko lai a ti cang ko hi. Nov. 20 ah ka rak taarmi kha ka taar than ko hi. Tlawmpalte ka remhmi le ka chapmi a um.\n← Rev. Dr. Hai Vung Lian Cu Doctors Hospital West In Select Specialty Hospital ah An Thial Cang\nAustralia Priminister Kan Tonnak →


***Vakok.Lian***: "Ram Hla Rak Ngai Ve Uh"\n"Ram Hla Rak Ngai Ve Uh"\nTu hrawng cu US lei cu khuasik caan a phan cang i lung a leng ngai.Abik in Lai lei X'mas le kum thar hna a nai cang tikah Fing le tlang hna phun dang tein an um lio caan le Fiakfairawh hna a awn caan le Phaizawng Par/Chawkhlei Par hna an par tthan cang lai kan umnak hmun le hma cio in philh khawh a si hrim lo.Tu hrawng cu keimah zong ram hla phun phai le lung leng hla hna ka lung chungah a chuak lengmang.\nCu ve bantukin Semnak Lai ram i a ummi hna zong nih ram dang um fa le chungkhar hna an ngai tuk caan hna a si ve lai tiah ka ruah.X'mas le Kum thar hna ah cun chungkhar tling lo pawl cu an i nuamnak a tling ti lai lo mu ti ruah zon ah cun zei kan ti hnga vawlei pawcawmnak le sifah ruang vawlei khua zakip ah kan vai hna mu.Vawlei ram ah tonnak caan um ti lo hmanh seh van ram tuah Chungkhar tling tein kan ni tong te hna lai tiah kan lung i hnemh ko hna uh sih.\nRam Hla Rak Ngai Ve Uh.Kan Lai nuphung Lam ah a sunglawi bikmi Khuang a cawi hmasa mi Pu Mang Sui umnak khua Lungtinpi Phaizawng fing le tlang pawl tu kum 2010 March thla ah Samuel Hrat Hmung nih Video zaihmi a si ko hih.Hla Fung 2 in ka rak tar.\nPosted by L.VanBlian_blogpost.com at 6:40 PM\nDaw Su Le A Fapa An Ni Tong\nThil Cawk A Duhmi Hna Ca-ah


Thantlang nan kah lo nan tuk lo tiah nan chim lengmang nanmah ruangah kan nunnak a liam mi hi nan i lawm maw? – Onlinenungak\nThantlang nan kah lo nan tuk lo tiah nan chim lengmang nanmah ruangah kan nunnak a liam mi hi nan i lawm maw?\nTuzaan kan theih mi thawngpang nih ka ngeih a ka chiatter pin ah bia tak tein ka thin a ka hanter Laimi kan holh duh tuk ruang theu ah kan nun liam than hi ka siang hrim lo.\n$200 hnih khat nan thawh ruang ah duh poh in bia chim le CDF le CNA control timh in cun nan phaisa zawng kan thawhpiak ti duh hlah u. Nunnak hi a sunglawituk ram ca ah nunnak pek hi kan sian tuk mi a si ko nain a caan le hmun zawn tu ah pek le doh liam hi kan i huam mi le kan duh mi a si. Crd;\nPublished in Breaking New and CHINNEWS


ASUALNAK VIALTE DONALD TRUMP NIH A NGEIHTHIAM CANG – The Chinlung Post\nNovember 27, 2020 admin World News 0\nFBI sin ah lih a chim ruangah sualphawt a simi National Security Adviser tthing Michael Flynn cu Donald Trump nih angeihthiam cang. Michael Flynn cu President Donald Trump nih aliamcia US thimnak ah Russia aithlak maw thlak lo timi kongah Justice Department hna nih dottletnak an tuahmi ah sual rak phawtmi asi i, Kum 2017 ah Russia Enovy Contract kongah FBI hna cu lih a chimh hna ti asi.\nHi konghe pehtlaiin White House nih an timi cu President nih a ngeihthiam caah sualnak angei lomi hna cu adohkalh ti hna lai lo tiah an chim pin ah Michael Flynn hi Partisan Government official hna kum 2016 thimnak ningcangloin tuah atim timi ruangah atuartu asi tiah an langhter ve. Zalonnak pek asi hnu ah Michael Flynn nih atanglei bantukin Bible ca cang alanghter.\nJeremiah 1:19 annih nih nangmah cu an intuk lai,Sihmanhsehlaw na sinah ka um i kan huhphenh lai caah an in tei lai lo tiah Bawipa nih a ti tiah alanghter. Kum 2016 Thimnak ah Russia le Trump pehtlaihnak an ngei timi cu Justice Department hna nih kumkhat le thlahra dottletnak an tuah hnu ah pehtlaihnak zeihmanh aum lo tiah biachahnak an rak tuah.\nTutan ah Donald Trump nih angeihthiam mi Michael Flynn cu US Army three-star lieutenant general asi i, kum 2016 campaign lio ah Democrat asi ko nain Donald Trump adirkamh taktak mi asi. Cun amah hi Donald Trump he caan zeimawzat zong rian attuantti manh mi asi. National Security adviser ah Trump nih arak thim i Ni 23 lawng attuan ah chuahtthan asi.\nAruang cu Moscow ambassador he tonnak an ngeih nak kongah siseh Vice president biadik lo a chimh ruangah Trump nih arak chuah tthan. Ngeihthiamnak konghe pehtlaiin Donald Trump hi US President vialte lak ah minung tlawmbik angaithiam mi asi tiah PRC nih alanghter. Obama nih khan minung 212 arak ngeih thiam hna i, minung 1715 dantatnak tuahmi a tthumhpiak hna ti asi.\nUS PRESIDENT THIMNAK AH AN I LAWNGMI ATAM TAKTAK KHI ASI


Tedim peng ah mawṭaw pakhat lamthlang a tla i 2 an thi, 6 hma an pu – THE CHINLAND POST\nThe Chinland Post | 2022 June 24 – Chin ramkulh, Tedim peng, June 20 ah Tungzan khuate in Kalay lei ah a ṭummi i minung 8 a phormi mawṭaw cu lamthlang ah a tla i 2 an thi, 6 hma an pu tiah theih a si.\nCu mawṭaw cu Tedim-Kalay lamcung ah accident a cang i lam kam 200 meters a thuhnak hor ah a tla. Mawṭaw aa citmi minung 8 cu Tedim sizung ah Zomi Youth Association (ZYA) bawmhnak in kuat an si tiah theih a si.\nA hma a fak tukmi minung 4 cu Kalay sizung ah kuat an si i Sozan khua an phak zaan sml 9:00pm ah mizaw Thang Khaw Cin Tuang cu a nunnak a liam tiah theih a si.\nA tangmi mizaw 3 cu zing sml 1:30am ah Kalaymyo an phakpi hna i cu chung in U Tual Zam cu Mandalay sizung ah kuat chin a si i lam cung June 21 ah a nunnak a liam ve tiah theih a si. Adang mizaw 6 cu an i thopbul lio a si i an damṭha pah cang tiah Tedim peng thawngzamh nih an langhter.\nPrevious Zotung mipi 2 le hriamtlai hlun pakhat SAC ralkap nih an thah\nNext Thantlang Believers biakinn khanghpiak a si


AN PHUAN NGAM LOMI BIATHLI SI CANG HIH, ARAK TURU KHOTUK HIH – The Chinlung Post\nSeptember 24, 2020 admin Knowledge 0\nHakha khuachung ummi le Hakha Khuahlum Media pawl le Online ah ca atial ngaimi pawl zong nih an theih ko nain an ttial duh lo maw si an theih taktak lo ruangah dah si. An ttial ballomi. Tikir Dam le Falam Airport tuahnak phaisa kong lawng a chim a relmi pawl nih rel hrimhrim seh ti duh ah mah hi data hi ka khomh i, ka ttialmi asi.\nKum 2016 in 2020 Kum 4 chung te ah Chinram kan khualipi Hakha khuachung lawng bak ah thil lianngan Phaisa a Tumtlang tampi dih in tuan chuah mi hna Pakhatnak. Hakha University 2017 in 2021 fiscal year lawng ah Kyat- 25 Billions (25,310 millions kyats ) leng Kai dih in Sianginn le Saya te um nak inn an sak .\nPahnihnak. GTI Sianginn 2017 in 2020 Fiscal Year lawng ah hin Kyat-6 billions leng Kai dih in Siang inn le Zung riantuan um nak inn an sak. Pathumnak. Hakha Aka Taihpan( Sport Science School) 6 Billions lengkai dih in Sianginn le riantuan tu um nak inn an sak. Palinak. Hakha khuachung AC KatTaza Phah mi Meng 7 le Furlong 4 ,Kyat 5 Billions (5122/-millions) leng Kai dih in khuachung lam an phah.\nPanganak. Hakha Timit tiilak nak Kyat.8.8 billions hi USDP Cozah lio ah hman a si I, NLD Cozah Kai hnu ah pek mi hi Kyats 3 billions lengkai pek than a si. Paruknak. Chin State Hluttaw Zung le Riah Buk (Mangtha Guest House)- 6 Billions leng Kai dih in an sak. Pasarihnak. Hakha Taza Hluttaw Zungpi cu Kyat 5 Billions(5723 millions)kyats leng Kai dih in an sak lio. Pariatnak. PyiDawta Market 1 . 9 Billions (1900 millions) kyats.\nHi a cunglei thil lianngan tuan chuah nak caah hman mi dihlak hi Kyats Billions (57.9) lengkai a si . A tam kho taktak .A dang Sianginn le Sizung lei inn sak nak hi a tam tuk rih .Lam le Sul tampi an siamremh mi a um rih Kyat Billion in a cung lei pawl lawng a Pical deuh lawng ka langhter. Credit: Pu Ram Khar\nRelchih. Pi Chinchin Pekthang Cu Zeibantuk Nu Dah A Si? (Theih Tuk Lo Mi Pi Chinchin Kong).A liamcia caan zeimawzat ah Chin mi chung in ram hruaitu pasal ttha tampi min chim awk le i uan awk kan ngei. Miphun i hruainak ah, biaknak lei kan zoh a si ahcun nihinni ah nu hna dirhmun cu zeimawzat cawisan a hung si cang. Asinain, ramkhel lei dirhmun zoh ahcun nu dirhmun le kutke kan tep rih lo. I chim ding le i chor ding zong kan nei lo ti khawh a si.\nPa uknak tang ah amah tein riahcaw ai ronh le tupi le hmawng karlak in atu cu mipi caah rianttuan ding ah, mipi ai-awh ding ah tlang pangpar a rak chuak cang. Cucu Pi Chinchin Pekthang hi a si. Pi Chinchin Pekthang cu mi zeibantuk “nu” dah a si? Pakhatnak. Siangcachim a rak ttuan mi a si. Falam Basic Education High School ah primary ah sianginn ah kum nga chung cachim rian a rak ttuan bal mi a si. Fimcawnnak thazaang a pekmi nu a si.\nPahnihnak. Nyein (Shalom) Foundation ah kum hra. Nyein tiah auh mi cu NGO (cozah a si lo mi bu) a si. Abik in ram daihnak kha hmaithlak in rian a ttuan mi bu an si. Cu ah cun kum 10 chung tlangcungmi hriamtlai le ralkap cozah bia chawnhnak ah biatak tein a rak ttuan mi a si. Daihnak a duh mi nu a si.Pathumnak. Thinlunglei damlonak thlop (trauma healing) a thiam.Tlangcungmi umnak hmunhma ah ramchung ral biatak tein a rak thawh lio ah, pumsa in hliamhma a tuar mi an um bantuk in thluak lei (thinlung) damlonak a ngei mi zong an um. Cu ve bantuk in ral a tu mi ralkap chung lila ah cu bantuk cu an um ve. Mah bantuk in thinlung lei/thluak damlonak a ngei mi hi tlangcungmi hna sin ah kum 10 siseh, Nargis lio ah kum 3 siseh thluak lei damlonak hi a rak thlop mi nu a si.\nPalinak. Daidim Par Women Group dirhtu a si. Kum 2000 lio ah nu hna dirkamh ding le nu dirhmun sersiam nakding ah Falam khua ah “Daidim Par” ti mi nu lei zohkhenh tthithruainak bu a rak dirh hmasa biktu a si. Ahmasa tein nu bawmhchanh le dirkamh hi a rak i hruhpi mi thil a si.Panganak. NBF ah director a ttuan.Tlangcung ramkhel party 21 fonh mi Nationalities Brotherhood Federation (NBF) ah director a ttuan cuahmah mi nu a si. Tlangcung ramkhel party 21 a tthihruai khotu nu a si.Paruknak. Ram caah ai pumpe mi nu.Kum 2014 ah MRTV nih Kawlram chung ah ram caah ai pumpe mi nu minung 20 an thim mi hna lak ah ai telmi Nu a si.7. CNF ah Ruahnak Petu. Chin National Front (CNF) le cozah remdaihnak cabuai cung biaruahnak an thok in nihin ni tiang CNF ah ruahnak petu a si. Cucaah, hriamnam in miphun dothlennak lei zongah hmuhton a ngei bak mi nu a si.\nPariatnak. Chinchin Pekthang Club.Kum 2015 ah Falam Baptist Church Youth Fellowship hawikomhnak ah Chinchin Pekthang Club cu rak thok a si. Zanglek lei lentecelh hi a huam ngai mi le thazaang a pe bak mi nu a si. 9. A huam bik mi sport cu tennis tuk. Miding fel, mi thinlungttha a si pinah a herhnak te lawngah a holh mi zong a si. Cu lawng hlah sport lei ahcun tennis tuk hi a huam bak mi le a thiam zong a thiam mi a si.2015 Thantlang peng thimnak ah mee a thla kho (mee thlak ding ah kumtling) minung 33, 231 lak ah pa hi 16245 an si i, nu hi 16986 an rak si. Pa mee a thla kho mi nakin nu mee a thla kho mi kan tam deuh.\nChim duh mi cu nu nih fimkhur tein mee kan thlak (MP kan thim) ahcun kan ram caah thlennak lianngan a chuahpitu ding kan si. Nu kan mee hi biakhiahnak pe khotu a si. Cucaah, nu zong nih nihin Lainu a dirhmun hi felfai tein kan zoh i, cawithlir a hau mi kha biatak tein thazaang kan pek caan a si cang.Cu caah, kan hawinu, kan chungkhatnu, kan rianttuantti hawinu, fa pahnih a ngei ve mi nu, amah tein a thingphurh sei ai bei mi nu, amah tein a riahcaw ai bei mi nu, thla kua chung nau a rak pawi ve mi nu, An ruahnak tikhur ral pet lo, nu bia in bia tlu hlah, darkhuang sumsel bang cumh len awk tiin” nu hna cu Lai phungthluk nih hnon kan rak si.\nAtu cu nu vialte kan nganfahnak le kan retheihnak vialte a kan phruhpi ding le nu hna caah phung an thluk mi a tunglettu ding hi kannih nu nih vote kan pek hrimhrim awk a si. Nu na si ahcun Pi Chinchin Pekthang rak vote hrimhrim. Chin ramkulh hluttaw ah nu hna aiawhtu ding ah Pi Chinchin Pekthang rak vote hrimhrim. Chin ramkhulh hluttaw ah nu kan aw a chuah khawh nakding ah Pi Chinchin Pekthang rak vote hrimhrim. By, Nancy Dawt Chin Sung


Khoh-Suai An Ser Nak Hmun A Hnawm Tuk Hringhran Caah An Company Phih Piak An Si – Chin 11 News\nKhoh-Suai An Ser Nak Hmun A Hnawm Tuk Hringhran Caah An Company Phih Piak An Si\nMalaysia ram Sagambut ah a um mi A NODDLE an ser nak company pakhat cu an thilri hman mi le an seh thilri pawl, an umnak hmun le khoh-suai an sernak mi pawl an hnawm tuk hringhran hna I an ser mi khoh-suai a ei tu hna caah tihnung tuk a si tiah an ti ruang ah Malaysia palek nih an phih ter hna I zeitik hmanh ah on than nak nawl an pe ti hna lo.\nHi khoh-suai an sernak hmun chek ding in an kal ahhin a hmun an phak cu palek pawl zong an khuaruah a harko, hi tlawm hnawmtam lak ah nan ser mi khoh suai hi maw mipi ei ding ah nan rak zuar, nan hman mi seh pawl hna le nan umnak vampang, nan thut dir nak tuang pawl hna hi an hnawm tuk hringhran tiah zong an ti ve hna.\nCu khohsuai ser nak hmun ah hlawhfa rian a tuan ve mi hna ramdang mi minung pathum nih an palek sinah an chim mi cu “khohsuai kan ser chung ah hin hmaikhuh zong kan hmang lo, kut hruk zong an kan hmanter lo, kan sernak hmun pawng ah hin a remning paoh in kan sun le kan ek zong an kan zun ek ter ko. Cun seh kan hman mi pawl zong hi an chia tuk cang ko nain a thar cawk le thiang tein tawl ding tiah kan boss le kan chim ko hna zong ah rian kan tthulh lai caah hmang ko uh an kan ti caah kan ser mi khohsuai hi kan nih cun kan ei duh lo, zuar ding lawng ah kan ser tawn” tiah an chim.\nCu ruang ah khohsuai sernak sehzung company a ngeitu pa cu pohmah 11 in a hmuh an phonh piak pinah zeitik hmanh ah company le sehzung on than nak nawl an pe ti lo tiah DBKL nih an chim.


Tukum CNLD Vote Hrimhrim A Herh Nak A Ruang Cu – Chin Model\nHomeUncategorizedTukum CNLD Vote Hrimhrim A Herh Nak A Ruang Cu\nTukum CNLD Vote Hrimhrim A Herh Nak A Ruang Cu\nTukum Myanmar ram pumpi thimnak ding kong cu a linsa ngaingai cang. Mah le tanhmi cio ruangah bia elnak tete zong social media chung ah kan hun luhpi cuahmah cang . A phung a si ko. A bik in kanmah Chin mi hrimhrim nih zeibantuk pawl khi dah kan thim awk an si timi hi kan i fian a herh ngai mi a si cang.\nNLD maw USDP maw a si lo ah Chin Party CNLD maw timi cu thate in khua tuaktan taktak kan hau cang. Chin Miphun poah nih kan i fian awk a si mi cu kanmah Chin Party CNLD hrimhrim hi tukum thimnak ah mee kan pek dih hna awk a si timi kan i fian a biapi bak cang. A ruang cu USDP zong siseh NLD zong siseh term khat veve an kan uk tik ah an dirhmun kan i fiang ding a si cang.\nTukum thimnak kan kanmah Chin miphun poah nih CNLD mee kan pek awk hrimhrim a si nak a ruang cu CNLD hi a party lawng in zong si lo in an minung hrimhrim zong zoh tik ah kan Chin miphun chung in bochan bak mi hna lawngte an si hna. Cawnnak lei zong in siseh riantuannak lei zong in siseh bochan tlak lawngte an si hna.\nCun CNLD chung in tukum thimnak a lut ding zohtik hna ah eihmurnak zong an doh khawh lai timi hmuhcia chung khawh an si. A ruang cu Pathian bia lei cawnnak a ngeimi zong an i tel fawn tik ah dinfelnak cu biatak tein an dirpi hrimhrim lai timi a lang. Ramkhel lei riantuannak zong in cawnnak sangsang a ngeimi le hmuh ton mi tampi a ngei cang mi hna an si fawn tik ah tukum cu Chin miphun poah nih CNLD hi mee pek hrimhrim an herh tiah ka ruah.\nTukum CNLD mee kan pek hna lo a si ahcun kum 5 chung ah Chin Miphun nih kan ngah khawh ding mi le kan co khawh ding mi thil tampi kan i sung lai. Cucaah CNLD mee kan pek hna a si ahcun Chin Miphun nih kan herh bak mi Hlutdaw ah an chim an rel ngam lai. Cucu a fiang bak mi a si.\nMinung tampi nih CNLD nih cun zeitindah kum 2008 phunghram pi cu an rem khawh lai NLD tu mee pek ding a si an ti men ko lai. Nain kan theih awk ah Phunghrampi remh lawng hi rian a si lo. A dangdang an chim khawh ding le an tuah khawh ding mi thil tampi a um. An tuah khawh lo hmanh ah meeting ah an chim ngam lai. Cucu kan herh bak mi a si. Cucaah tukum cu zeikhawm a si poah ah CNLD mee pe dih ko hna uhsih. Credit- Thawng pi Sang\nVawleicung Ah Ngol Lo In Suimilam 48 Chung Ai Hnamh(Kiss) kho Mi Tuah Khat Laksong An Ngah


Donald Trump caah Cerlian Nika A chuak cang – Thechinlungnews\nDonald Trump caah Cerlian Nika A chuak cang\nPosted By: hrangliankap January 4, 2021\nGeorgia State ah Trump nih thawngpang ttha tuk mi a vun langhter tthan chin thluahmah cang\nJanuary Ni 6 ah Electoral vote cu Congress Joint Session ah certify tuah a si cang lai I, Zeibantuk thil a tlung lai ti cu US mipi nih theih lai le hmuh lai an duh tuk mi le an ingaih tuk mi a si.\nPresident Trump nih Georgia State ah thawngpang ttha a vun chuah pi tthan cang. Trump nih Twitter le facebook ah a ttial ning ah cun, Georgia Election Data nih an langhter ning ah,Trump vote 17000 vote cu Biden lei ah tthial dih a si\nHi hi OANN nih a chimning ah pakhat lawng a si, mah lo in thil dang, vote hlennak tampi a um rih. Mah vote an tthial mi hi ka caah a za tuk cang, teinak ka hmuhnak ding caah tiin Trump nih Facebook le Twitter ah a tial\nGeorgia Secretary of State Brad Raffensperger cu President Trump nih tianzan ah phone in a chonh. President Trump nih biahalnak a tuah\nPresident Trump nih biahalnak a tuah mi cu Fulton County le Georgia state chungah vote hlenak kongah a kherhlai I biahalnak a tuah.\nFulton County cabuai tangah ballot ah lak mi le, Ballot an hrawk mi le mithi cia vote an thlak mi vialte le thil dang aa tel chih\nMah vialte thil si ninghi President Trump nih a hal mi hna hi, Georgia State Secretary nih zeihmanh a leh khawh lo tik le Mah fialte hi a dik lo mi a si ti langhternak tehte zeihmanh a chim kho lo.\nTrump nih mah bantuk in Georgia Secretary sin ah bia halnak a tuah i, thil sining a hal i, Georgia Secretary nih a leh khoh lo mi cu mi tampi nih mak an ti ngai\nComment ah mi tampi nih an ttial ning ah cun, Democrat pawl nih teinak hi fir le hlennak hmangin co an i tim, thil dik hmangin teitu si i timh ding an si, Thiangzau pawl ngai hi aw an ti hna.\nMah bantuk thil kongah thil sining dothlatnak an kalpi ding a si. Zeiruangah full audit an tuah ngam lo tiah mi tampi nih comment an tuah. Thawngpang a linsa chin lengmang cang. Source- Trump facebook\nBe the first to comment on "Donald Trump caah Cerlian Nika A chuak cang"


Chin Miphun Ni a nai i Thantlang ah Lai thil a man deuh ngai | The Chin Express\nChin Miphun Ni a nai i Thantlang ah Lai thil a man deuh ngai\n72nak Chin Miphun Ni cu state cozah hruainak in Thantlang khua ah tuah an timh. A ni aa naih deuh i Lai thil an man dauh ngai, tiah Thantlang khua i Lai thil zuar pawl sin in kan theih.\nLai thil seh in tahmi pawl cu Kalay ah an cah i Laitlang ah zuar cio asi. Chan he aa tlak ningin design thar phunphun in an ṭhit hna tikah nu pawl an duh fak chin i nu ngakhcia pawl caah Lai hngawng awih le baankhih phunphun zong an ser. Chin Miphun Ni aa naih deuhdeuh i an man deuhdeuh.\n“Chin Miphun Ni aa naih paoh cun thil kan manh deuh peng. Tu kum cu Thantlang khua ah avoi khatnak bik rampumpi level in Chin Miphun Ni tuah an timh caah a ni aa naih deuhdeuh i kan thil a man deuhdeuh,” tiah dawr ngeitu pawl nih an chim.\n“Thil kan cah chap thluahmah. A ni lebang ahcun dawr ngan pawl lawng si loin dawr hme le lamkam i chikhat an zuarmi pawl hmanh an manh ngai hna.\n“A man bikmi pawl cu design dawh te le chan he aa tlak tein ṭhitmi man fawi seh tah Lai thil pawl an si.\n“Lai thil pa coat pawl zong ni kum nakin a man deuh. Khual pawl laksawng pek ding le puai ni ah hruk ding tiin a cawmi an tam ngai,” an ti.\n72nak Chin Miphun Ni cu Thantlang khua, No. 2 High School pawng certual le aakasa inn chungah February 19 in 21 tiang, ni 3 chung sunglawi emem in an tuah lai.\nKhual tampi hotel khat in an phan cang. Chin thuam (Lai thil) an i cawk len hna caah a manh khunnak asi. — Information and Public Relations Department\nMalaysia nih Kawlrammi telhin phungninglo ramdangmi 130 a tlaih hna\nAsia Hniang Zi - June 17, 2019 0\nMalaysia cozah nih Ningani zaan ahkhan Kajang le Puchong ah sml 4 chung tlaihkhihnak an tuah i sualnak a phunphun ruangah Kawlram...\nAngelina Jolie cu Time Magazine ah Contributing Editor thar a si\nMinthang Hniang Zi - June 23, 2019 0\nHollywood actress Angelina Jolie cu vawlei cung minthang Time Magazine ah contributing editor thar a hung a si. Time...\nFacebook nih Min Aung Hlaing account hlonh\nMyanmar Tial Lian Thang - August 27, 2018 0\nYANGON: Facebook company nih Nikhatni ah Myanmar ralkap bawizik Min Aung Hlaing account a hlonh. UN nih, "Min Aung Hlaing hi Rohingya miphun cihmih case...


Trump Caah Thawngttha: Biden Teinak Caah Mark Zuckerberg Thil Tuahmi Vialte An Theih Cang Hih – Chin World News Evening\nTutan ah a lang tharmi: Mah hi US thawngzamh hna lakah zumh bakmi NTD bak nih a langhter ning cun Facebook CEO Mark Zuckerberg le a nupi nih US thimnak caah $ 400 million an hlut tiah ati. Mah an hlutnak hmun hi Trump le Biden nih biatak tein an i zuamnak battleground states tiah auhmi hmun ah asi. Mark le a nupi thil tuah hi US thimnak kong he pehtlaiin phunghram buar asi tiah an ti cang.\nHi an hlutmi phaisa hi zei bantuk caah dah an hman lai, zeiruang ah dah battleground states ah hi zatzat phaisa an hlut timi kongah Mark le a nupi cu atu dirhmun cun luat dawh an si ti lo. Kan theih antukin Zuckerberg hi Trump doh in Domocrats a tttanh bakmi asi caah Trump cu facebook nih hremnak a pek lengmang nak asi. Nai zongah nawlngeitu nih biahalnak ceilak an rak tuah cang. Tutan cu Zuckerberg hi phungbuar asi caah luat dawh asi ti lo. A cunglei kan langhter bantukin Trump doh in Biden dirkamhtu hi an rak tam hrim ko hih.


President Trump: Ka Sungh ahcun Kan Ram caah a Ṭha Lo Tuk Lai | THE CHIN EXPRESS\nPresident Trump: Ka Sungh ahcun Kan Ram caah a Ṭha Lo Tuk Lai\nUS President Trump nih a ra laimi November 3 thimnak ah ka sungh cun dai tein kaa din ko lai, nain US ram caah a ṭha lo tuk lai, tiah Fox News thawngchimtu Harris Faulkner nih interview a tuah lio ah a chim.\nJoe Biden nih, “Donald Trump ka tei ahcun aa ka kian duh lai lo ti ka phang pah, nain aa ka kianh duh lo ahcun ralkap nih an ṭhawl lai,” tiah a chim.\nTrump cu “thimnak ah na sungh cun White House in na chuak lai maw?” tiah Faulkner nih a hal.\n“Chuak lai henta, ka tei lo ahcun, tei lo si ko. White House in ka chuak lai i thil dangdang ka hei tuah ve ko lai,” tiah Trump nih a leh.\n“Nain, ka sungh ahcun kan ram caah a ṭha lo tuk lai,” tiah a peh.\nJoe Biden nih, “election tikah Trump nih vote a fir lai ti ka phang bik,” tiah a chim.\nWhite House biachimtu Kayleigh McEnany nih, “Joe Biden biachim cu nihchuak ngai si tiah ka ruah. President Trump cu American mipi caah fak piin aa zuammi asi. Democrats pawl nih cutin an ruah ahcun November thimnak ah rak chuak hna sehlaw kan zoh hna lai cu,” tiah a Biden cu a phomh.\nTrump campaign biachimtu Tim Murtaugh zong nih, “President Trump nih 2020 Election result ka cohlan ko lai tiah fianghlang tein a chim cang,” tiah a chim ve.


Misual Rallokap Pawl Nih Chin Ralkap CNA Kah A Timh Taktak Cang – Buanchukcho\nJune 19, 2021 admin RAMCHUNG THAWNG 0\nA Thiang Mi Raldohnak!\nKan Chinland dothlennak tuanbia lak ah atu tlukin mipi kan tanrual le kan lung ai rual hi aum rih lo ti uh sihlaw ka palh lem lai lo. Chin Miphun zaran nih mah chungkhar khap phak tawk le tai i reh cio in a lamkip in teltum le tan rak lak cio asi. A phu tuk hringhran ko, kan tai i reh cio ko uh si.\nPathian nih Israel Miphun cu a kamh piak mi hna ram an tinco khawhnak ding le an kalnak lamthluan kip ah ral an dohnak ah a dirkamh hna bantukin kan nih Chin Miphun zong Pathian nih thluachuah a kan pek mi Chinland le Chin Miphun caah ral kan doh mi cungah Bawipa nih a kan dirpi ve ko lai. A thiang mi ral dohnak asi ko tiah ka hmuh ning si.\nZumtu thlarau minung nu le pa unau vialte hna atu caan hi na ram le na Miphun caah ral a do cuahmah mi pawl le thih lohnak hliam a tuar mi, ralsa tih ah vansang au mi hna caah nun hrawmh caan asi. Dawtnak langhter caan asi. Pathian a zum mi fa kan si ko ahcun Siaherhnak ngan taktak kan ngeih ding le zumtu fa kan sinak a tak in kan langhter caan zong asi.A thurhnawm mi si loh, a thiang mi ral dohnak asi ko.\nAtu zong CNF, le US leiin kan pa le nih Vanlawng kahnak meithal kong an vun au pi atha ka ti tuk. MAH ralkap nih kan Chin ralkap biatak thlakin phomh a timh cang hna. Hi bantuk lio ahhin i peih cio ding asi. Mah chungkhar caah a um mi hnihkhat kha khomh suat in caan tawite chung cu tai vun i reh ta i Nihin kan ton mi kan Miphun caah vun i peih caan bak asi ko. Credit: Thawng Bawi Zathang


Nizan Falam Caa In Kan Rak Tarmi Kha, Hakha Caa In Kan Van Tar Than!! – Chin 11 News\nNizan Falam Caa In Kan Rak Tarmi Kha, Hakha Caa In Kan Van Tar Than!!\nNizan ah kan rak tar cangmi Falam Caa kha, A tha tuk caah Kanmah Hakha caa in lehmi kan rak tar than! Biden nih US Kum 4 chung a hruai i, a cang dingpawl hi vun rel hmanh! A tha kho tuk ee!\n1. Tax a kai lai i company pawl rianttuan kho lai lo. Obama chan lioah ramdangah US company tampi an thial lai. Rianttuan ding ngei lo unemploment a karh taktak lai. Entry level rianttuan pawl paycheck voikhat ah tax $70-$100 pek a hau lai.\nBible ning i kalpitu hna caah cun U.S.A cu ttahpi tluahmah awktlak tiangin ai chuah te lai. U.S.A ram dirhtu Christian nule pa ttha le Bible fek tein aitlaih mi President hmaisa pawl tiang an lung a fak dih te lai. Tuah hin zumtu tampi caah cun lungrawk taktak khi a si.\nRef: Falam Ca in a tialtu:Thian Awi Sang Hakha Ca in lehchinmi a si!! Hakha caa In a lettu (Khuaruahhar – Web)


Paletwa um Ralhrang Phu Nih Khuaruahhar in mipi an tuah hna caah – The Cherry Par\nPaletwa um Ralhrang Phu Nih Khuaruahhar in mipi an tuah hna caah\nDecember 29, 2021 December 29, 2021 Cherry News\nPaletwa hrambunh LIB-289 Battalion hmunhma ah puanlaang raang an thlai\nChin ramkulh, Paletwa hrambunh LIB-289 Council ralhraang Battalion umnak tlangbo ah puanlaang (Flag) a raang mi an thlai kan hmuh tiah tualchung mi sin in kan theih.\nTualchung mi Ko Aung Moe Win nih, “LIB-289 Battalion hmunhma chung ah puanlaang raang an thlainak hi zarh khat hrawng a si cang. Tu thla ni 23 in kan hmuh cang i atu thla ni 28 tiang aa thlai peng rih ko. Zeiruang ah an thlai ti cu kan thei lo,” tiah chim.\nLIB-289 Battalion chung i puanlaang a raang mi an thlai hnu in an hmunhma chung motor lutchuak zong a tlawm deuh cang tiah tualchung mi nih an chim. CDM a tuah mi Captain pakhat nih, “Puanlaang a raang mi thlainak hi a ruang pathum a um. Bedin ruangah thlai zong um.\nRalhraang thazaang um lo in an chungkhar lawng kan um tinak le raal ram i puanlaang raang thlai ahcun surrender kan tuah tinak a si. Atu an thlai mi hi cu zeiruang ah ti cu anmah lawng nih an theih lai” tiah a chim. Credit: DVB\nCDF le CNA asoi cuahmah tuhi mizei dah nan si? CDF le CNA asoi cuahmah tuhi mizei dah nan si? Thisen le nunnak pekin rian ațuan cuahmah mi minung soile thangchiat hi nanthling aza lomaw? Anmah nih ațha antimi cu antuahțuan awk asi ko. Khua leram calawngte asi ko. Anmah ca asi hlei țung lo. Ațhalo kanti ahcun kanmah CDF ah lut sihlaw țuan usih. Kanngamh lo ahcun daite’n toko hna usih. Misoisel naknih țumchuk nak lawng achuahpi lehlam.\nCun tizu ngacel kong hi ațhatuk mi sikolo maw? Minung khuasaknak nuam deuh seh rem deuhseh anti ruangah siko lo maw? Anmah ca pakhat hmanh aitel maw? Mipi ca siko lo maw? Ziah cucu cu e kha e ticun alang cun na au ve? Na duh lo ah CDF ah valut law Cutin khatin vati hna ca. Națanh ning hna hi, zeirel lo țanh in heih națanh hna hi.\nAn ruah anruah le an țuan ding theicia dih in nawlchuah khawh naknawl anei mi ansi. Anmah nawl bak si. Hngal le taam vialte na phawt hoi hna. Tulio caan ah aherh an tinak ahcun hngal taam khawh an si tihi theih ah țha. Mipi caah a țha lomi thil paoh cu kham dih hna seh ca. A țhami maw an kham la, Ruat deuh tuah. Mipi ta ansi aipat tiin maw na duh paoh in merh na timh hna. Cu bia hna cu chim ngam dingah ka ruat bak loh kei cu.\nCDF nih mah ti zulhphung an tuah mi hi a rak um cang mi kha an nunter than mi a si ko. Zeiruangah Laimi cu mah bantuk caan lio ah duh paoh in a nung i a cawlcanghmi caan tha ah a lakmi kan tamtuk caah le mah ti cun mah le khua le ram cio ah buainak nin can lonak a huah tawn caah a si. khuabawi zong ngeih cio si lo caah atu lio caan ahcun CDF nawl le aw aan ngeih cio si ko. Mi chiatnAk chimmi hi cu mu bobo phu deuh phun khi kan si ko cuh.\nCatialtu le comments tu pawl nan carel ah ningzak le ngeihchia ngai nan si. Thantlang peng chungah zei tiang dah CDF nih mahte in i uknak an kalpi khawh cang ti nan theih lo caah a si. Theih khawh zong i zuam tuah u duh paoh in mah ruah khawh mi tiang lawng zapi sin ah ca nan tialmi hi nan mah le mah nan i thlak bantuk a si.\nHi ti cathanh an chuah khawh hi ralkap caah zei tluk in dah a fak ti zong ruah pah tuah u. comment ah thil tuah nan sawi mi hna khi ralkap an i lawmtuk ti zong ruat chih u. Dohtu nan um hi dothlennak a bawmtu nan si zong kha i philh hlah u. CDF nan boh hna zong ah nan thei hlei hna lai lo nawl an chuah mi ning tein an kalpi ko lai. Zei ca tiah nan mah pawl le ralkap pawl nak in CDF an thong deuh tuk.\nAn ti awk ah kan ruah caah pei Thantlang nan ven lo ee, nan raal hrut ee, nan ngamh lo ahcun tuan hlah uh tiah mikip nih online in an bo le an khuan hnawh kha. Atu kan ven taktak canglai an ti ah le nan duh hoi lo. A hramthok Khan khua thing ven a herh lo.\nRian dang tampi (training le raallokap) dohnak ding lamtu kawl ding tiah ka ti tawn. Zapi cu dailuucii tuan lawng kan huam le a herhtuk loah kan mino hna nunnak tu kan sung cang hna khah mu. a herh tuk loah aukhuang tuk hlah uhsi.\n← Min Aung Hlaing Nih Tun Myat Naing Ralkap Pawl An Rak Doh Lio Ah, India Cozah Nih A hnu lei in\nMin Aung Hlaing cu A Thinphang Tuk Cang, A Kuttang Minung Pawl Ralrin a pek dih cang hna! →


Palek A Rualpi A Vak Mi Hna Cu PDF Nih An Phomh Hna I Hliam An Tuar Dih, A Thimi Zong An Um - Chin Eleven News\nPalek A Rualpi A Vak Mi Hna Cu PDF Nih An Phomh Hna I Hliam An Tuar Dih, A Thimi Zong An Um\nAugust 24, 2021 admin@chin11news.com Myanmar 0\nGangaw PDF Nih Palek An Kah Hna Hnu Ah Ralhrangbu Mawtaw Bomb In An Puah Nihin August 23 zanlei suimilam 2 hrawngah Magwe ramthen Gangaw peng east road, dot 3 lamkawi ah palek petroling an vah lio ah Gangaw PDF nih an kah hna i palek 1 a thi, 10 hrawng hma an pu tiah khuami sin in theih a si.\nCu hnu zanlei suimilam 3 hrawngah Pale in Gangaw – Kalay lei ah a rak kai mi ralhrangbu mawtaw 8 cu Gangaw PDF nih bomb in an puah than hna i mawtaw 3 a khen tiah theih a si.\nRalhrangbu mawtaw hi Mauklin lampial le Thehlaw khua kar ah bomb in an puah hna hi a si i, pawngkam khua hna cu an luhhnawh hna i, an tlerhkhonh hna tiah theih a si tiah iDigital news nih a tial.TCP\nRelchap: NUG, CRPH le PDF bawmtu poh ralhrannak upadi in tazacuai i Dalaan poh tangka laksawng pek ding hal\nSAC nih NUG, CRPH le PDF bawmtu poh tazacuai i Dalaan poh tangka laksawng pek ding le cu kong cu mizapi sin ah thanh ding in SAC chungtel hna nih August 23 ah tuah mi SAC meeting ah an hal.\nHi biatung dirh in a haltu hna hi SAC chungtel Dr.Bangyia Aung Moe, U Thein Nyunt, Mahn Nyein Maung, U Khin Maung Swe, Jeng Phang Nawtaung, Daw Aye Nu Sein, U Sai Lone Sai le U Shwe Kyein hna an si, MRTV nih a thanh.\nCun, PDF pawl raltuk a cawnpiak i hriamnam zong a bawmtu Tlangcung hriamtlai pawl kham ding siseh, atulio SAC kuttang ah rian a tuan mi hna upatnak roca pek ding zong an halchih, tiah MRTV nih a thanh.\n(#Ralrin peknak: Thawng kan leh mi hi “Laica-The Hakha Times” tiin credit na pek duh tung lo ahcun copy paste i lak in nawnnok chin kan duh lo, tiah ralrin kan in pek).#PhotoThanLwinTimes; THT\nRalhrang Thiltuah Cu Tihnung Si Ko, NUG, CRPH, PDF A Bawmtu Poh Cu Tazacuai Ding\nKNDO Hriamtlai Nih Ralhrang Bomb In An Puahhnawh Hna I 10 leng An Thi


Thang Zang Khua Mi Pu Khamh Bawi Cu,Ralhrang Hna Kut In A Nun Nak A Liam. – Chintanbo\nThang Zang Khua Mi Pu Khamh Bawi Cu,Ralhrang Hna Kut In A Nun Nak A Liam.\nMipi that tu Min Aung Hlaing ralkap le palik pawl nih a luan ciami May ni 9, kum 2021 ah Chin ramkulh Hakha khua, Hakha khuathar ah an rak tlaihmi Pu Khamh Bawi cu nizan May ni 11, kum 2021 ah khan Min Aung Hlaing ralkap le palik hna kut ah a nunnak liam ve.\nkhat lei in chim ah cun an thah ti ding khi si ko.Pu Khamh Bawi (kum 27) hi Thantlang peng Thangzang khuami si i a nupi he fa pahnih an neih hnu ah aa tthenmi a si, Hakha a rak tlawn lio ah Hakha khuathar sang Pi Hnem Zing inn ah aa tthum, a luan ciami May ni 9, kum 2021 zingah khan aa tthumhnak Pi Hnem Zing inn ah cun an rak tlaih.\nAn rak tlaih lio ah hin Pi Hnem Zing inn chung thilri zong an rak leh piak dih.Hniarlawn khuami Pu Tler Ling a thihnak thawngpaang kan rak theih lio ah khan Pu Khamh Bawi zong hi a rak thi ve cang rua, zei ruangah tiah Min Aung Hlaing te phu nih Hakha ah minung pahnih an thi tiah thawngpaang an rak thanh cang.\nA ruak zong Pu Tler Ling ruak he Kalaymyo ah an khangh ve.Hi kong he pehtlai in tawlreltu pastor pakhat nih a tu te bak kha Rungtlang lei in Min Aung Hlaing ralkap bawi pakhat nih phone a rak ka chawnh, a thimmi Bawia timi hi Pu Khamh Bawi a si ko tiah a kan ti, Cuap zawtnak in a thi ti fianternak siizung lei cachuahmi zong kan nei ko a ka ti tiah a chim.


Thailand ramah khualtlawn ah a kal mi Pa cu zip line a cit nak ah accident in a thi – Chin 7 News\nThailand ramah khual a tlawng mi pa cu zip line a chitnak ah a thi I, cu zip line citnak hmun cu sualpuh a si caah a hmun cu an khar tiah theih si. Canada in Thailand tlawn ah a ra mi cu a darling nu he zip line an I citnak hmun ah accident a chuah ruang ah an thi I, zip line company cu minung himnak ding ah thatein thil an siam lo ruang ah sual puh an si.\nKum 25 a si mi Thailand a tlawng mi Pa cu Chiang Mai, North Thailand, Gibbon attraction timi hmun ah nirukni ah khan zip line cu a cit I, cu a cit tlawmpal ah cun a hri cu a cat colh tiah New York Post nih a chim. Ciang Mai’s Mae hmun ah a ummi Sakarin Wiratsaken Palik nih “ a takpum rehnak zawn a hri kha an cat”, tiah AFP sin ah a chim. Meter 12 a sangnak hmun tlang ah cun a tla tiah BBC nih a chim.\nCanadian media nih a thi mi Pa cu British Columbia miphun a si I, a minah Spencer Donaldson a si tiah an chim a sinain nawlngei tu le a hlethlai tu nih a fiang mi a si tiah an pawm rih lo. A hawile he holiday hmang ding in a rak tlawng mi an si tiah, CTV nih a chim. Palik pawl nih a tlak ning cang cu an hlathlai cuahmah lio a si, a rih ruang ah ma asi, riantuan tu pawl daithlan deuh dah a si timi an hlathlai cuahmah lio.\nHi zip line I citnak hi dollar 180 minung pakhat ah a dih mi a si. Kum 2016 ah khan hi hmun hi an rak khar cang Israel lei in a rami minung pathum cu an I cit cuahmah lio ah an I taih I an rak tla bel cang. Kum 2015 ah, American in a rak tlawng ve mu Lisa Sayre cu a cit cuahmah lio ah pakhat nu he an rak I taih I, a hnakruh, a kiang, a tawruh tiang in a rak kiak tiah theih a si.\nMs Sayre cu mah accident a tawng hnu ah a mit khat a caw tiah theih a si, cu ka hmun ah rian a tuan ve mi minung pahnih cu sualphawt an si tiah Chiang Mai City Life nih a chim.


Na Ih Ning Nih Khan Zei Ban Tuk Minung Na Si Ti A Langhter - Mizo Journal\nNa Ih Ning Nih Khan Zei Ban Tuk Minung Na Si Ti A Langhter\nIh ti mi nih hin kan ngandam nak ca ah hrang tlai tuk in rian a tuan ve. Tha te in kan i hngilh lo le ka ih sia arem lo cun kan taksa, kan thinlung thlarau tiang in a zaw kho. Mitkuh thaw te le sia rem te in kan i hngilh lo cun zei thil poh kan tuah le kan tuan nak ah zang zun le uai hniang in kan um i, Irish Phungthluk bia pakhat nih a chim mi cu ” Tha te kan nih le, cim te i hngilh khawh hi thil zei poh a damter kho tu si tha pahnih an si ” tiah Ih ti mi nih hin 110% bak zang tlung le um sia rem nak an kan pek khawh i, kan taksa le thisen amah te in ai remh le a thawn nak ca ah tha te ih khawh hi a bia pi tuk mi asi. Kan thluak tiang nih hah dam te in kan ih le kan i hngilh can ah khin, i sersiam nak can a la ve ti si. A can te i kan i ih tik ah kan lung tem tu le an kan hnek tu kha an lo ve i,\nDalai Lama zawng nih, ” Ih hi tha te khuaruah khawh nak ca ah a tha bik mi asi. ” tiah a ti bang a chim mi fimnak bia hi a hman bak.\nIh a tleih chan tak tak mi pawl hi an thih hlan an nun chung can cheu thum i cheu khat hi ih nak ca ah an hman i, hi kong hi ruah nak men a si na in a hman nak a tam. Tam pi tu nih cun nikhat ah nazi 8 chung hrawng hi ih nak can a hmang mi kan si i, ho poh nih ih duhning le siarem ning kan ngei cio. Tam pi nih cun sirpaleng in kuai nawn ih kan duh i, a cheu cu zang thal in kan duh. Kan kut chiah ning zawng paw cung i a chia mi kan um i, a cheu sir lei i a chia mi kan um. Kan mah le duh ning cio kha a si ko.\nKan i hngilh khawh nak a si poh ah cun mah siarem ning phun phun khan ih khawh kha a tha mi si ko na in, Researchers hna le a hngal mi hna nih lam kip in an cawn i an hlet tik ah ih zau ning hi a tha mi phun tlawm pal te a um tiah an ti. cu cu kan zulh khawh kha kan ngandam nak ca ah a herh ngai.\nThil pakhat a fiang mi cu ni ih ning nih khan zeibantuk minung dah na si ti kha a langh ter ti si. Na ih ning kha kuai nawn in le na ke pahnih kha tawm (fetal position) in a it mi na si ah cun, mi hawlh tlawm, Lungthin a samh tuk lo mi le, khul rang in thil a hngal kho mi na si ti kha hngal. Hi hi Dr. Christ Idzikowski (Sleep Specialist) nih Survey a tuah nak cun 41% cu an si tak tak tiah a ti.\nHi hneksak behal nak nih hin na ih ning le hawih ning poh kha na ziaza langhter tu asi ti kha a langh ter i, a pin lei ih ning phun le zia za i kawmh ning kha hngalh na duh ah cun, link pawl hi click law hmanthlak na duh mi poh kha thim law a dang tam pi a um mi kawng kha rel tuah.\nBe the first to comment on "Na Ih Ning Nih Khan Zei Ban Tuk Minung Na Si Ti A Langhter"


Ralrin Peknak: Ramthumnak Um Chinmi/Laimi Nih Kawlram Ah Tlun Rih Lo Ah Ttha – Chin World News Evening\nRalrin Peknak: Ramthumnak Um Chinmi/Laimi Nih Kawlram Ah Tlun Rih Lo Ah Ttha\nFebruary 26, 2020 Salai Van Theihtlei\nCHINA ZAWTNAK vs LAIMI: Atu lio vawleicung pumpi nih an buai pi mi le an ṭihmi China zawtnak (Coronavirus) hi Laimi le Kawlram (Myanmar) nih zei te ah kan rel rua lo hlah maw ti awk in a um. Hi kong ah ralrin kan i pek a herh ko rua. Zahan Zarhpi ni ah Myanmar Health & Sport minister nih Kawlram ah Coronavirus zawtnak a ngeimi pakhat hmanh kan thei rih hna lo tiah a chimmi Irrawaddy news nih an ṭial.\nAi ze an um lo taktak bia cu maw si hnga, silo ah an um tak le tak lo an hngalh khawh lo bia deuh dah si hnga ti ruah lo awk ṭha lo.Vawleicung ramkip-Italy le Iran ram tehna tiang hmanh ah Coronavirus zawtnak hi a darh cang va si kaw duh tawk in phung ning lo hmanh i Tuluk (Chinese) pawl a thong thong i an luhchuah nak Kawlram i Coronavirus zawt nak a ngeimi pakhat hmanh an um lo ti cu zumh awk a hei har tuk ning hi lung a dong.\nAtu hrawng hi US um Laimi Kawlram lei a tlungmi an tam ngai. Hongkong le Korea lei ngawt in an tlung hna. Atu cu Hongkong le Korea zong ah China zawtnak a ngeimi an karh chin lengmang cang. A him hlei ti lo. Kawlram i a tlungmi pawl hi Rangoon le Tachileih hrawng mipi lak i a tlongleng mi an um len hna. Coronavirus zawtnak a ngeimi hna lakah tlongleng hna seh law hngalh lo si.\nAn kir tikah China zawtnak hna hi an van kan phurh ve sual telai maw ti hi phan a um ngai. CUCAAH, hi China zawtnak (Convid-19) hi a thian dih hlan cu Kawlram tlun hi hrial cio rih ah a ṭha hnga. Ralṭhat phun i pah chih ding phun a si lo. Kawlram (Myannar) ah Coronavirus zawtnak a um rih lo timi hrim hi cu a zumh zumh lo ding mi thil pakhat a si. Tam ngai um cang seh law hngalh lo si. #Ralrin poh cu a ṭha deuh ko lai. Ref: TCV\nPresident Trump Ruangah Ramhnihnak Chin Ralzaam Cungah A Cang Mi


Covid-19 Zawtnak In Cun Muidawh, Mirum, Mitthawng Hmanh An Luat Kho Hlei Lo - Khuaruah Har News\nKan vawleipi lungrethei le lungfim lo in akan tuah tu Covid-19 pulral zawtnak cu thiang lei panh cu chim lo ram cheukhat ahcun a zual chin lengmang. India ahcun a voi hnih nak Covid-19 pulrai ruangah nikhat ah minung thong thum reng lo an thi i, minung ting thum reng lo zawtnak thar hmuh a si.\nMah lawng hmanh si lo in kan unau Mizo ram zong ah a voi hnihnak Covid-19 zawtnak nih a den cuahmah tthan hna caah ni chiar te in minung tampi zawtnak thar an hmuh. Cun mino tete tisa a tthawng si ling mi zong ah Covid zawtnak ruang ah an thi lengmang.\nApril 30 tuni ah Nungak Lalruatkimi Aiawl ramhlun sang mi cu Surat, Gujarat ah Covid-19 pulrai ruang ah a nunnak a liam tthan tiah theih a si. Mizo ram biatak te i Covid nih a vun den tthan hna nak a ruang cu kalaram in Mizo ram ah a tlung kal mi hna ruang ah a si.\nMizo ram cu Covid-19 zawtnak lak in kan thiang dengmang cang tiah hna ngam taktak i an um lio ah ruah bak lo in a voi hnih Covid-19 pulrai nih a phanh tthan hna caah tu hi lungrethei vansang au in an um lio pi a si.\nMizei paoh Covid-19 zawtnak in i ralring cio ko hna u sih, ka ttih lo tiah daithlang in ho hmanh um bak hna hlah u sih. Nangmah pakhat ruang ah khan na chungkhar, Na miphun hawi, na khrihfabuu nih mah zawtnak ruang ah harnak chung ah na luhpi khawh hna ti kha philh hrimhrim hlah.\nThe Chinland Post Chief Editor Bawi Uk Thang Naupa Salai Robert Nihin Zaanlei Sang ah an Thlah Than


Dr. Sa Sa cu uar um tak tak; Coronavirus zawtnak he pehtlaihin Chinram caah rian ttuan a tim ning a chim\nDr. Sa Sa bantuk Chinram nih kan ngei mi hi cu a sunglawi tuk hrinhrang. Chinram cu chim lo, kawlram caah hrim zong a rian ttuan ning hi a ropui bak ko. H1N1 lio ah khan kawl ram chungah damlo tampi an um ve caah sibawi le siizung chungah rian ttuantu pawl caah le midang caah Mask N.95 cu half million an an rak phawt hna.\nMah coronavirus he pehtlaihin a hlan H1N1 bantuk in kawlram chung pumpi ah kan rak tuah bantuk in kan tuah khawh lo zongah mah Coronavirus zawtnak hi Laitlang ah, khualipi le khuate ah atha bik in i vennak caah rian kan ttuan lai. Cucaah hawi le hna, nan thlacam nak ah philh lo in rak ka thei peng ko u tiin Coronavirus zawtnak kongah Chinram caah rian ttuan a tim ning a chim\nBe the first to comment on "Dr. Sa Sa cu uar um tak tak; Coronavirus zawtnak he pehtlaihin Chinram caah rian ttuan a tim ning a chim"


Chin Pasaltha Peng Awi Nih Mual A Kan Liam Tak Cu A Fak Khun Ko – The Cherry Par\nChin Pasaltha Peng Awi Nih Mual A Kan Liam Tak Cu A Fak Khun Ko\nPeng Awi ka naupa Miphun le Ram caah mitfang bang in kan zohthla hna lio ah na lungdong ruang ai mu. Na kan roh takmi Chin miphun le ram kilvennak rian ah na siaherh hlah mu naupa a herhmi rian paoh ikhinh tikah timhcia kan si ko. Kan in philh bal lai lo. May your soul Rest in Peace! Respect!\nkan ngeihchun CNA ralkap an kan thihtak cu ngaih a chia khun e. Chungkhar dihlak Pathian nih hnem ko hnaseh. Nan unau tein kan miphun nih kan in zohthla cuahmah hna lio ah mual na kan liamtak tuan cu ngaih a chia tuk hringhran ee, na kaltakmi chungkhar, a hlei in na uu le, na țuanhawi an dihlak Bawipa Pathian nih intuar khawhnak țhawnnak teinnak kan pekpiak ko hna seh. Na nunnak liam hmanhseh miphun na dawtnak lungput le na țial takmi tuanbia kan miphun nih kan philh lai lo. Sian lo bu tein liam ai ko kun law!\nKan Chinland le kan Chin miphun nan dawtnak tuanbia nan tial lio pi i nan kan liam tak cu lung a fak hringhran ko. Tantak mi chungkhar le tuanpi hawikom mithinlung hnem ko tu Bawi pa nih nan ngaihchiatnak in hnem hram hna selaw. Ka nau Peng na thawng pang ka theih cu ka ngaih a chia tuk, a zumh zong ka zumh kho lo ee. Zei ti awk a tha lo, na liam sia herh hlah law. A poi kho tuk e, tan tak mi u nau chung khar vial te Bawipa nih nan ngeih chiat nak in tuar khawh nak in pe ko hna seh.\n← Nilen Parmawi Online Ah A Minthang Chinchin Nak\nTrump Caah Cun January Ni 6 Cu Thil Lian Nganpi Ai Thleng Ni A Si Cang Lai →


Zan Ih Kar Ah Khing Zorter Ning Phun 5 – THE CHINLAND POST\nA thau cangmi le khing a rit tuk cangmi caah khing zorterning phun tampi a um. Cu lakah a tha bik cu Gym- pum lentecelhnak tuah hi a si. Duhsahte in ka khing ka zorter lai, ka thlak lai ti na ruah ahcun zan na ihkar ah na khing zorter khawh a si. Cuti zorter ning cu a tanglei bantuk in a si.\nPrevious Wine Hangsenmi Dinpiaknak Nih Ngandam A Thatter Deuhnak Phun 9\nNext Ihnak Luh Hlan Ah Nu Kip Nih Tuah Awk A Simi Phun 5


Siannak in Hmuhmi Thluachuah | Radio Veritas Asia\nNihin Bupi nih a kan thimpiak mi cathing(Mak 6:33-44) chungah "Jesuh cu lawng chung han a hung chuak i mi cu vialte aj hmuh hna tikah khan a zaang an fak ngaingai, zeicahtiah khaltu a ngei lomi tuu bantuk an si. Cucaah thil tampi a cawnpiak hna" tiah a ti(Make 6:34). Nihin ni caan zongah khaaltu a ngei lomi tuu bantuk Khrihfa mi hna tampi an um. Jesuh bantukin zaangfahnak lungthin mit in zoh an hau. Cun Jesuh sinah, khamhnak lam lei an panh khawh tthannak hnga ding caah hruai an hau.\nJesuh nih a thawngtha bia a ngaitu mibu pi kha rawl dangh awkah zultu hna kha: "Nanmah nih ta ei awk cu nan pek hna" tiah a fial hna tikah zultu hna nih Jesuh fialmi rian cungah lunghrinhnak an ngei. Kan nih Khrihfa mi hna zong Pathian a bia mi le a cawnpiak mi phunglam a zultu kan si kan ti ko lio caan te ah khin Pathian fialmi rian cungah lunghrinhnak kan ngei tawn ve. "Ka thlacamnak hi a tling taktak hnga maw? Ziah! mah tluk in Pathian sin thla ka cam ko zongah zeihmanh a ka leh mi a um ttung lo" tiah kan ti khawh men lai. Sihmanhsehlaw khuaruahhar nak rian a tuan tak tu ding cu Jesuh, Pathian a si kha kan philh tawn. Kanmah thil ti khawhnak cung lawngah thil a si kho dingin kan ruah sual tikah kan cungah Pathian tuahmi khuaruahharnak thil kan hmu kho tawn lo. Pathian thil ti khawhnak, Jesuh thil ti khawhnak cung tu ah khan zumhnak tling ngeih ding a si.\nPathian nih khuaruahharnak thil a tuah tikah kanmah ngeihmi thilri chawva tlawm te chungin a tuah tawn. Amah sin kan pek a si ah cun a let tampi in a karhter ko."Changreu zeizat dah nan ngeih? Va ka u law va zoh tuah u" tiah zultu hna kha a hal hna. Jesuh sin ah zultu hna nih an hmuh mi changreu tlang nga le nga pahnih an pek tikah rawl a ei mi 5000 leng nih khim tein an ei pin ah a hlei rih. Pathian sinah siang ngai in kan pek a si ah cun Pathian nih siang ngai in a kan pek ve ko lai.


SAC Ralkap Nih Minung 26 An Thah Hnanak Kong An Chimnak Video - News and Media\nSagaing ramṭhen ah SAC ralkap an sualnak le ṭih an nunnak kong video le hmanthlak cu RFA nih social media ah an langhter. SAC ralkap pakhat nih phone a thlaumi cu tualchung mi nih an char i, a phone chung ah tualchung mi 30 hrawng an kut ah hri in an ṭem hna i, an tlaihmi hna hmanthlak le phungki sianginn ah an ṭhutter hnanak hmanthlak a um.\nTualchung mi hna cu hni in an mit an huh hna i meithal in an kah thah hna. An pawng in SAC ralkap pahnih nih an zoh hnanak hmanthlak zong a um. Video chung ah SAC ralkap pathum nih selfie in video an i thla i, tualchung mi pa zeizat dah an thah hnanak kong an i hal. Video a thlatu pumpak nih,” kei cu ka ngakchiat tein minung thah hi ka rak huam tuk, ka duh tukmi zong a si,” tiah a chim. Hi video file le hmanthlak hi RFA nih an langhter mi a si. Crd – TCP.


Chin Ramkulh Chief Minister Tuan Ding Ah Aa Tlakmi – The Cherry Par\nLenhoi & Tuanbia\nChin Ramkulh Chief Minister Tuan Ding Ah Aa Tlakmi\nNovember 19, 2020 Cherry News\t0 Comments\nCHIN RAM KULH CM TTUAN DING AH AA TLAAKMI\nA tu term cu Halkha nih CM ttuan caan a si ko cang ka ti dawh dawh in Pyine hluatdaw pawl an thimmi hna an konglam ka theih tawk ka hlathlai hnu ah Halkha in NLD in thimmi Sonny Thang Cung nih hin CM ca ding a tlinh cem ti in ka hmuh. A tanglei hi rel ve hmanh.\n1. Sonny Thang Cung hi thlanglei Laitlang a ceu tertu hmasa bik mithi zipeng bawipa F. Za Hoe fa pa a si. 2. A mah hi upadi lei LL.B a awng i Chin ramkulh upadi zung bak ah lutlai director can saupi a ttuanmi a si. 3. NLD cozah nih an zumh i Pension a laak hnu ah a tu Atony General of Chin State ah ttuanvo an peek i a tu a ttuan liomi a si.\n4. A mah hi miding, mifel a si i Acozah rian a ttuannaak zong ah min tthatnaak a tu le a tu a hmumi a si.\n5. Chin miphun hunchonaak caah fim cawnnaak, pehtlaihnaak lam le sul sersiam lawng hi si lo in zuu le sa nih a hrawhmi mino hna kilven le hun cho ter hi ka duh ngaingai a timi a si zungzal.\n6. Kan Chin ram huncho khawhnaak caah dawn tu pakhat cu ei hmuarnaak hi a si ve hrimhrim a ti tawnmi a si ca ah ei hmuarnaak hi a doh hrimhrim lai tiah ka zumh. 7. A mah hi Khrihfa ttha PATHIAN aa bochanmi pakhat a si. Cu ca ah Sonny Thang Cung nih hin Chin State C M ttuan ding ah a tlinh bik i aa tlaak bik bak a si tiah ka zumh. J. P. Biak Tin Sang\n← Malaysia Cozah Nih Ramdang Mi Caah Remh An Timh Mi Upadi Kong Le Hmailei Tlaihkhih Fakpi In Tuah\n“Chin State Cozah / Hluttaw Thar Cuanh Chungnak Le Saduhthah ” ( Part 5 ) →\n𝐕𝐚𝐧𝐝𝐮𝐦 𝐜𝐡𝐮𝐧𝐠 𝐓𝐡𝐥𝐢𝐚𝐜𝐡𝐢𝐚 𝐧𝐢𝐡 𝐄𝐥𝐞𝐜𝐭𝐫𝐨𝐧 𝐭𝐚𝐦𝐩𝐢 𝐂𝐡𝐨𝐢𝐡 𝐥𝐢𝐨 𝐀𝐯𝐨𝐢𝐤𝐡𝐚𝐭 𝐚𝐧 𝐇𝐦𝐮𝐡𝐧𝐚𝐤 𝐚 𝐬𝐢\nDr. Sui Hingz: Ruahchannak Le Tuah A Herhmi Pawl Le R2P Kong Fiangternak\nRalkap uknak hrawhnak ding ah CRPH nih a herh mi hriamnam/hman rua\nBethsy Lalrinsangi le TBC Zaithanpuia nih Mipi Dirkamhnak An Rak Tuah Ve Cang\nAtulio buainak ruangah Rangoon lei an van kuatmi hna kan lai mi palik pawl nih


Miley Cyrus Nih Nau Apawi le Pawi Lo Kong A Fianter – Lai Holh News\nMiley Cyrus Nih Nau Apawi le Pawi Lo Kong A Fianter\nBy ronaldaung on January 19, 2019\nAmerica rammi si i, hla phuah thiam, hlasak thiam le actress zong a ttuan chih tawnmi Miley Cyrus cu a darling he nau an pawi cang tiah thawngpaang a leng cu caah Miley Cyrus nih thil sining a fian ter. An nioh pahnih hi an itthen lek lek an i fonh tthan lek lek nain chungkhaar a dirh colh thaimi an si.\nMiley Cyrus kum 26 le a darling Liam Hemsworth kum 29 hi Dec. 23. 2018 ah khan tthitumhnak an tuah, an puai hi mitampi zong sawm loin an chungkhat le an hawi le deuh he long tthitumh puai cu an tuah. An i tthit umhnak hi asau rih loh.\nMiley Cyrus cu Liam Hemsworth a pasal fa a pawi cang tiah an ti aruang cu Miley Cyrus nih hin arti a rak langhter hlei ah nau pawi angki btk aa hruk caah si.\nMiley Cyrus nih Arti a langhter mi hi nau a pawitinak a rak si lo cu caah arti pum zong cu a twitter ah a langhter i thil sining zong a chim. Miley Cyrus hi nau a pawi tiah thawngpaang a lengmi cu a hman lomi a sinak a fianter, nau ka pawi rih lo a ti tiah CNN nih a ttial.\nRili Ti Cu Dinti ( Purified Water ) Ah An Thlen Khawh Cang\nTichung Diving A Thutnak Dingah Second (3) A Tlai Caah Thihnak In A Luatmi Pa\nKum (1) Hgakchia Nute Tleihhrem Tu Pa Cu Kum (70) Thongthlak Dingin Daan An Pek\nMirh Bu Tein A Nunnak A Liammi Khrihfa Nu Te


Malay Um Chin Ralzaam Caah Thawngttha Ngai Si Hih – Chin World News Evening\nPhungning loin Malaysia ah rianttuanmi hna caah thawngpang ttha ngaingai si cang. Hi kong he pehtlaiin kan hnu thlah ah khan Immigration Department hna nih phungning loin ramchungah rian atttuanmi caah tiah program arak ser. Cu a rak sermi cu tutan ah thanhnak an vun tuah tthan. Immigration lutlai nih nizan ah thanhnak a tuahmi cu atanglei bantukin asi.\nImmigration department hna nih mah programe atuahmi ahcun phungning loin ramchungah a ummi minung tinghnih in tinghnih le cheu hrawnghrang hna nih phungning tein an um khawhnak dingah Immigration ah register rak tuah hna sehlaw timi ruahchannak kan ngei ko. Hi program cu kan hnu thla november ni 16 ah khan onnak tuah cang mi asi.\nTuchun ni tiangin boss tampi hna nih an rianttuantu pawl application an rak chuahpi mi cangmi hi thonghnih an tling cang. Hi program tangah hin boss tampi deuh hna nih an rianttuantu ah an lakmi phungning loin a ummi hna cu thlaruk chungah register an rak tuah lai ti zong ruahchannak kan ngei ko. Hi program hi online zongin register tuah khawh asi.\nSihmanhsehlaw deposit caah RM 500 an chiah tu ahau. Hi program hi apply tuah hlan ah Peninsular Malaysia Labour Department ah nawlpeknak ca lak hmasa ahau i, Cuca lak hnu ah Immigration department nih rak cohlan dingmi asi. An rianttuannak Boss hna nih phungning loin a ummi hna cu hi program ah hin permit an lakpiak khawh ko hna.\nAtu ah thongchung i a ummi hna ca tiangin. Asinain medical check-up an tuahmi an awn tu ahau lai. Medical check up an tuahmi athat ko ahcun cohlang asi lai. Medical check up a awng lomi tu cu an mah le ram ah kuat a si lai tiah a chim chih. Cubantuk in a awngmi hna caah program fee ah hin 1500 minung pakhat ah pek ahau i, contruction caah 1850, Argiculture le plantation caah RM 640, Pass caah RM 60.\nProcessing fee ah RM 125 cun visa caah RM 5 in RM 20 tiang hrawng asi lai. Hi program recalibration plan ah hin phungning loin ramchung a ummi zong sihna seh, passport aa tleihmi an si ahcun phungning loin an um man ah RM 500 le vanlong ticket i put i, immigration zungah kal ding asi. Hi program hi ramdang tanzung 15 he thatein an ceihkhan cangmi zong asi ti asi. Tutan an tuahmi hi June 30, 2021 tiang lawng asi lai. Source. The Star.


Good News Si Cang : KIA Nih Ralkap Sakhan Tam Tuk An Lak Cang. – Chintanbo\nGood News Si Cang : KIA Nih Ralkap Sakhan Tam Tuk An Lak Cang.\nApril 23, 2021 admin MYANMAR NEWS 0\nKacjin independent army ( KIA ) hna nih cun thla khat fai chung ah Myanmar ralkap sakhaan (10) hrawng an lak khawh, tiah theih a si.\nMarch 25 ah KIA nih abiapi ngaimi Kawl ralkap sakhaan Alaw Bum an rak lak i cu thawk cun hmun kip ah kahdohnak fak ngaiin a chuak zungzal.\nkah doh nak a chuah tam bik nak hi,Abikin Phakanh peng, Moekaung peng, Waingmaw peng, Putao le Tanaing peng pawl KIA nih Kawl ralkap sakhaan an doh hna.Phakanh ah cun Myanmar ralkap 30 hrawng nih KIA sin ah hriam an chiah timi thawngpang zong a thang.\nSakhan an lakmi pawl hi sakhaan fa tete he fonh ah cun 10 leng a si lai. Acheukhat hmun ah cun Myanmar ralkap nih sakhaan lak tthan ding in an rak doh hna. Cun, KIA nih an lak hnu ah anmah KIA le Myanmar ralkap nih hmunkhuarnak ah hman ti loin kaltakmi sakhaan pawl zong an um,” tiah Kachin upa pakhat nih a chim.\nKIA nih an lak cang mi, Alaw Bum tlaang sakhaan zong Myanmar ralkap nih lak tthan ding in vanlawng in an kah peng nain atu tiang an la kho thai ti lo.KIA le kawl ralkap karlak kahdohnak hi Kachin ramkulh chung lawng ah si loin Shanram nichaklei zong pehzul in kahdohnak a um.\nCredit : The Chin Journal\nCNF/A A Um Ko Nain. Bu Dang Dirh Hi,CNF/A Tthawn Ter Nak Caah,Dawn Khan Tu A Si.\nMipi Sual Nak A Ngei lo Mi, Mi Nung 739 A That Cang Mi,Min Aung Hlaing Cu,Thaizing 6:00am Ah Jakarta Khuapi A Sean Summit Ah A Kal Cang Lai.


Trump Caah Ruahchannak A Dih Tiah An Ti, Cucu A Dik Lomi A Si! – Chin 11 News\nTrump Caah Ruahchannak A Dih Tiah An Ti, Cucu A Dik Lomi A Si!\nKhawidah Kan Dir:- Catial hi kathiam lo nain catial hi ka lung a chuak ve. Cucu hitin hin chimta ka duh. Laimi cathiam deuh le catial kho deuh pawl nih hin anmah duhnak le hmuhnak le ruahnak deuhin kalpi an kan timhve. Cucu hitin hin ka vunlanghter ve hnik seh.\nTutan Election kongah Joe Biden a tanhmi pawl hi catialthiam bochanmi le khuatlang nih , laimi nih bochanmi deuh le khuaza ruatkho deuhah vulei mit in cun catang ngeihah kan ti hna. An catial zohtikah lung a tling lotuk. An biachim zohtikah , cathiamlo le kanmah pawl caah kantha an kan batter chinchin.\nThildik tanhlo in an tanhmi hi thilthalo a uarmi tu khi an tanh hna rua ka ti. Joe Biden an tanhhnawh chan hi hal tuahkhi va sisehlaw zeipipa khi an chimawk a um lai ka zum lo. Tha tein teimi sisehlaw a hopoah mizeipoah teitu um rai a si ko. Joe Biden a tanhmi pawl he bia vairuah le ihal khi vasisehlaw, Ralzam adaw ti hrawnghrang khi a si ko lai. Kawlram abuailio, Lairam ah Rohinya pawl kai an i timh lio khan an catial ka zoh tawn hna i, tulio Trump a huami ko hi an ha a ling.\nTrump caah ruahchannak a um tilo, tiah an tial . Cucu a dik lomi a si . Caan tampi an ngei rih, January ni 6 tiang caan tha tampi an ngei. Suprime Court long teinak a si lo, Rudy Giuliani nih lamdang kan kawl lai a ti. Trump nih dohnak a hram kan thawkka te long a si rih a ti.\nWE HAVE JUST BEGUN TO FIGHT!!! Jenna Ellis le Sidney Powell zong nih lamdang kan kawl cuahmah an ti. Chim duhmi cu a dih naisai rih lo caantha tampi an ngei rih ti hi chim ka duh. Joe Biden cu a fapa Hunter Biden ruangah buaipimi dangah an kalpi than cang.\nPathian nih lungtakep hmanh ka auter lai a ti kha, catial thiam lomi hna ca kantialve le kan au ve hi Pathian khuakhan a si kho ko. NEW LAWSUITS! IT’S NOT OVER! a ti. Caan tha tampi a um rih. Pathian nih kan tinhpiakmi hna cu keimah longlong nih ka hngalh cucu van chiatnak silo in vanthatnak tu a si lai a ti. Tutan thimnakah a dih naisai rih lo, tihi thazang pek kan duh hna. Lih le hrawkhrawl in vote afiarmi cu ngaisailo hnu kan tawn lailo an ti cang. Khuruahhar thil tu hmuhdawh deuh kan si ko rawh. Catialtu: Joseph Thawng Z Ting